বাংলাদেশ ব্যাংকের সর্বশেষ তথ্য অনুযায়ী, গত সেপ্টেম্বর শেষে ব্যাংকগুলোর তরল সম্পদের পরিমাণ ছিল দুই লাখ ৬১ হাজার ২৫ কোটি টাকা, যা গত জুন শেষে ছিল দুই লাখ ৬৭ হাজার ১৯৪ কোটি টাকা। সেই হিসাবে তিন মাসের ব্যবধানে ব্যাংকগুলোর তরল সম্পদ কমেছে ছয় হাজার ১৬৮ কোটি টাকা। সেপ্টেম্বর শেষে ব্যাংকগুলোর জন্য সংরক্ষিতব্য ন্যূনতম তরল সম্পদের পরিমাণ ছিল এক লাখ ৬৮ হাজার ৮৬৩ কোটি টাকা। সেই হিসাবে সেপ্টেম্বর শেষে ব্যাংক খাতে উদ্বৃত্ত তারল্য ছিল ৯২ হাজার ১৬৩ কোটি টাকা।